Diari Oficial de la Generalitat Valenciana


Sumari del DOGV 9438, del 29-09-2022 (2022/8801)

RESOLUCIÓ de 26 de setembre de 2022, de la Direcció General d'Innovació Educativa i Ordenació, de la Conselleria d'Educació, Cultura i Esport, per la qual es concedeixen els premis extraordinaris de Batxillerat convocats per la Resolució de 26 de maig de 2022, de la Conselleria d'Educació, Cultura i Esport per la qual es convoquen per a la Comunitat Valenciana els premis extraordinaris de Batxillerat corresponents al curs 2021-2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9438

Data del DOGV
:   29-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8801


Data del document
:   26-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 26 de setembre de 2022, de la Direcció General d'Innovació Educativa i Ordenació, de la Conselleria d'Educació, Cultura i Esport, per la qual es concedeixen els premis extraordinaris de Batxillerat convocats per la Resolució de 26 de maig de 2022, de la Conselleria d'Educació, Cultura i Esport per la qual es convoquen per a la Comunitat Valenciana els premis extraordinaris de Batxillerat corresponents al curs 2021-2022. [2022/8801]  
  
  
La Resolució de 26 de maig de 2022, de la Conselleria d'Educació, Cultura i Esport, convoca per a la Comunitat Valenciana els premis extraordinaris de Batxillerat corresponents al curs 2021-2022.  
La Resolució d'11 de juliol de 2022 de la directora general d'Innovació Educativa i Ordenació de la Conselleria d'Educació, Cultura i Esport, per la qual es publica el llistat provisional d'alumnat que ha obtingut Premi Extraordinari de Batxillerat al curs 2021-2022, va ser modificada amb la corresponent correcció d'errades.  
En la correcció d'errades de la Resolució d'11 de juliol de 2022, de la directora general d'Innovació Educativa i Ordenació de la Conselleria d'Educació, Cultura i Esport, es publica el llistat provisional d'alumnat que ha obtingut Premi Extraordinari de Batxillerat al curs 2021-2022.  
  
Revisades les al·legacions presentades al llistat provisional d'alumnat premiat i en virtut de les atribucions que concedeix la mateixa resolució de 26 de maig de 2022 en la base sisena, apartat 3, resolc:  
  
  
Primer  
Concedir els premis extraordinaris de Batxillerat, corresponents al curs 2021-2022, a l'alumnat que es ressenya en l'annex únic de la present resolució.  
  
Segon  
La secretaria de l'Institut d'Educació Secundària al qual pertany l'alumnat premiat o al qual està adscrit el seu centre educatiu anotarà aquesta distinció en l'expedient acadèmic i en l'historial acadèmic de l'alumne o alumna.  
  
Tercer  
D'acord amb el que preveu la Llei 20/2017, de 28 de desembre, de la Generalitat, de taxes, l'alumnat que ha obtingut Premi Extraordinari de Batxillerat no està obligat al pagament de les taxes de matrícula en el primer curs dels estudis superiors en una universitat pública.  
  
Quart  
Els alumnes i les alumnes que han obtingut Premi Extraordinari de Batxillerat rebran un diploma acreditatiu d'aquesta distinció i podran optar, prèvia inscripció i sempre que complisquen els requisits establits en l'article 5 de l'Ordre ECD/482/2018, de 4 de maig, per la qual es regulen els premis nacionals de Batxillerat (BOE 115, d'11.05.2018), al premi nacional.  
  
Cinqué  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
Sisé  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant la directora general d'Innovació Educativa i Ordenació en el termini d'un mes a comptar des de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 26 de setembre de 2022.- La directora general d'Innovació Educativa i Ordenació: Maria Reis Gallego Perales.